Document ID: 32011D0483

NEUVOSTON PÄÄTÖS 2011/483/YUTP,
annettu 28 päivänä heinäkuuta 2011,
Somalian turvallisuusjoukkojen kouluttamiseen osallistumista koskevasta Euroopan unionin sotilasoperaatiosta (EUTM Somalia) annetun päätöksen 2010/96/YUTP muuttamisesta ja sen voimassaolon jatkamisesta
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 28 artiklan ja 43 artiklan 2 kohdan,
sekä katsoo seuraavaa:
(1)
Neuvosto antoi 15 päivänä helmikuuta 2010 päätöksen 2010/96/YUTP (1) Somalian turvallisuusjoukkojen kouluttamiseen osallistumista koskevasta Euroopan unionin sotilasoperaatiosta.
(2)
Neuvosto antoi 31 päivänä maaliskuuta 2010 päätöksen 2010/197/YUTP (2) Somalian turvallisuusjoukkojen kouluttamiseen osallistumista koskevan Euroopan unionin sotilasoperaation (EUTM Somalia) käynnistämisestä.
(3)
Neuvosto hyväksyi 20 päivänä heinäkuuta 2011 tarkistetun kriisinhallinnan toimintaperiaatteen EUTM Somaliaa varten.
(4)
Yhdistyneiden kansakuntien pääsihteeri, jäljempänä ’YK:n pääsihteeri’, totesi 28 päivänä huhtikuuta 2011 turvallisuusneuvostolle antamassaan kertomuksessa S/2011/277 aluevaltaukset ja edistyksen turvallisuuden alalla sekä mainitsi EU:n antaman koulutuksen. YK:n pääsihteeri suosittelee, että huomio kohdistettaisiin Somalian turvallisuusinstituutioiden kehittämiseen edelleen, ja suosittelee erityisesti kansallisten turvallisuusjoukkojen johtamisjärjestelyjen rakenteiden parantamista.
(5)
Afrikan unionin komission puheenjohtaja antoi 21 päivänä huhtikuuta 2011 rauhan ja turvallisuuden neuvostolle kertomuksensa Somalian tilanteesta. Hän korosti turvallisuusalalla saavutettua edistystä ja pyysi koulutustuen jatkamista.
(6)
Somalian pääministeri ilmaisi 4 päivänä toukokuuta 2011 päivätyssä kirjeessään unionin ulkoasioiden ja turvallisuuspolitiikan korkealle edustajalle Somalian väliaikaisen liittohallituksen, jäljempänä ’väliaikainen liittohallitus’, arvostavan EU:n tukea ja vahvisti, että väliaikainen liittohallitus on täysin sitoutunut johtamisjärjestelyjen luomiseen kansallisille turvallisuusjoukoille siviiliväestön suojelemiseksi ja eri sotilaallisten ryhmittymien ja klaanien joukkojen yhdistämiseksi kansallisiin turvallisuusjoukkoihin.
(7)
Väliaikainen liittohallitus ilmaisi uudelleen arvostuksensa yhteisen turvallisuuskomitean istunnossa Kampalassa 23 päivänä kesäkuuta 2011.
(8)
Afrikan unioni, jäljempänä ’AU’, ilmaisi AU:n poliittisten ja turvallisuusasioiden komitean ja EU:n poliittisten ja turvallisuusasioiden komitean yhteisessä neuvonpidossa Addis Abebassa 10 päivänä toukokuuta 2011 olevansa tyytyväinen EUTM Somalia -operaation antamaan tukeen ammattimaisten ja yhtenäisten Somalian kansallisten turvallisuusjoukkojen muodostamisessa.
(9)
Ugandan poliittiset viranomaiset ja sotilasviranomaiset ovat ilmaisseet tyytyväisyytensä kumppanuuteen EU:n ja Amerikan yhdysvaltojen kanssa ja halunsa jatkaa koulutusta.
(10)
Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemasta tehdyn pöytäkirjan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Tanska ei osallistu tämän päätöksen täytäntöönpanoon eikä se siksi osallistu tämän operaation rahoittamiseen.
(11)
EUTM Somalia -operaation voimassaoloa olisi vielä jatkettava,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätös 2010/96/YUTP seuraavasti:
1)
Korvataan 1 artiklan 1 ja 2 kohta seuraavasti:
1. Edistääkseen edelleen Somalian väliaikaisen liittohallituksen vahvistamista toimivana kaikkia Somalian kansalaisia palvelevana hallituksena EU:n sotilaskoulutusoperaatio, jäljempänä ’EUTM Somalia’, osallistuu Somalian turvallisuusalan kehittämiseen antamalla kansallisille turvallisuusjoukoille sotilaskoulutusta. Koulutus kohdistetaan johtamisjärjestelyjen ja erityisvalmiuksien sekä Somalian kansallisten turvallisuusjoukkojen oman koulutuskapasiteetin kehittämiseen EU:n koulutusasiantuntemuksen siirtämiseksi paikallisille toimijoille. EUTM Somalia toimii edelleen tiiviissä yhteistyössä ja koordinoiden muiden kansainvälisen yhteisön toimijoiden, erityisesti Yhdistyneiden kansakuntien, Afrikan unionin Somalian operaation (AMISOM), Amerikan yhdysvaltojen ja Ugandan, kanssa sekä sovittujen Somalian väliaikaisen liittohallituksen vaatimusten mukaisesti.
2. Tätä varten annettava EU:n sotilaskoulutus tapahtuu edelleen pääasiassa Ugandassa Somalian turvallisuusjoukkojen kouluttamiseen osallistumista koskevan EU:n operaation poliittisen tavoitteen mukaisesti, sellaisena kuin se on määritetty neuvoston 20 päivänä heinäkuuta 2011 hyväksymässä tarkistetussa kriisinhallinnan toimintaperiaatteessa. Osia EUTM Somalia -operaatiosta on sijoitettuna myös Nairobiin ja Brysseliin.•;
2)
Korvataan 2 artiklan 1 kohta seuraavasti:
1. Eversti Michael BEARY nimitetään EU:n operaation komentajaksi 9 päivästä elokuuta 2011.”;
3)
Muutetaan 10 artikla seuraavasti:
a)
korvataan 2 kohta seuraavasti:
2. Rahoitusohje EU:n sotilasoperaation yhteisiä kustannuksia varten 9 päivänä elokuuta 2011 päättyvälle kaudelle on 4,8 miljoonaa euroa. Athene-päätöksen 32 artiklan 3 kohdassa tarkoitettu rahoitusohjeen prosenttiosuus on 60 prosenttia.•;
b)
lisätään kohta seuraavasti:
3. Rahoitusohje EU:n sotilasoperaation yhteisiä kustannuksia varten 9 päivänä elokuuta 2011 alkavalle kaudelle on 4,8 miljoonaa euroa. Athene-päätöksen 32 artiklan 3 kohdassa tarkoitettu tämän rahoitusohjeen prosenttiosuus on 30 prosenttia.•:
4)
Korvataan 12 artiklan 2 kohta seuraavasti:
2. EU:n sotilasoperaatio päättyy vuonna 2012 sen jälkeen, kun on pidetty kaksi kuusi kuukautta kestävää koulutusjaksoa ja EU:n yksiköt ja henkilöstö on siirretty takaisin Eurooppaan.•.
2 artikla
Tämä päätös tulee voimaan päivänä, jona se hyväksytään.
Tehty Brysselissä 28 päivänä heinäkuuta 2011.

Labels: 5
10
9
18
15